Diari Oficial de la Generalitat Valenciana


Sumari del DOGV 3641, del 09-12-1999 (1999/10552)

ACORD de 23 de novembre de 1999, del Govern Valencià, pel qual s'aprova determinada transferència de crèdit entre programes en el capítol IV, del programa 531.20, Desenvolupament Rural, al 714.20, Ordenació i Millora de les Produccions Agràries, per import de 8.500.000 pessetes, així com un ajustament en l'annex de transferències corrents del programa 531.20, Desenvolupament Rural, per import 6.500.000 pessetes, tot això implica la supressió de la línia 2873 (exp. 12.027/1999-222).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3641

Data del DOGV
:   09-12-1999

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1999/10748


Organisme emissor
:   Conselleria d'Economia i Hisenda

Tipus de document
:   Acord

ACORD de 23 de novembre de 1999, del Govern Valencià, pel qual s'aprova determinada transferència de crèdit entre programes en el capítol IV, del programa 531.20, Desenvolupament Rural, al 714.20, Ordenació i Millora de les Produccions Agràries, per import de 8.500.000 pessetes, així com un ajustament en l'annex de transferències corrents del programa 531.20, Desenvolupament Rural, per import 6.500.000 pessetes, tot això implica la supressió de la línia 2873 (exp. 12.027/1999-222). [1999/X10261]
  
El Govern Valencià, en la reunió del dia 23 de novembre de 1999, adoptà l'acord següent:
  
La Conselleria d'Agricultura, Pesca i Alimentació ha proposat determinada transferència de crèdit que afecta els programes pressupostaris 531.20, Desenvolupament Rural, i 714.20, Ordenació i Millora de les Produccions Agràries, que comporta la supressió de la línia nominativa 2873 Interreg II C, dotada amb 15 milions de pessetes, ja que el projecte que estava previst realitzar a càrrec d'aquesta línia de subvenció no ha sigut aprovat pel Comitè Interregional. Per això, s'ha proposat transferir el crèdit existent en aquesta línia per a incrementar, d'una banda, la línia 2094 «Informació programes de desenvolupament rural», a fi de finançar una proposta d'ampliació d'activitats quant a jornades i trobades sobre el món rural així com la creació de bases de dades sobre iniciatives i accions innovadores en el medi rural, per un import de 6,5 milions de pessetes. D'altra banda, incrementar en 8,5 milions de pessetes la línia 1698 «Protecció de les rendes dels agricultors», que cobreix, entre altres, les primes d'assegurances agràries i la dotació actual de la qual resulta insuficient per a afrontar les dotacions requerides d'Agroseguro, SA.
  
En aquest sentit, en virtut del que disposen els articles 17 i 18 de la Llei 11/1998, de 29 de desembre, de Pressupostos de la Generalitat Valenciana per a l'exercici 1999, i a proposta del conseller d'Economia i Hisenda, el Govern Valencià
  
ACORDA
  
Primer
  
Autoritzar la minoració de crèdit en l'aplicació pressupostària 14.05.449.70.9 per import de 8.500.000 pessetes.
  
Segon
  
Autoritzar l'augment de crèdit en l'aplicació pressupostària 01.02.152.13.4 per import de 8.500.000 pessetes.
  
Tercer
  
Autoritzar la supressió de la línia de subvenció codi 2873 Interreg II C, que implica la desafectació del crèdit al beneficiari previst Grup A.L. Associació Els Ports-Maestrat.
  
Quart
  
Autoritzar la modificació en els annexos de transferències corrents dels programes 531.20 Desenvolupament Rural, i 714.20 Ordenació i Millora de les Produccions Agràries, en les línies de subvenció i pels imports que es detallen a continuació:
  
531.20 Desenvolupament rural
  
Cinqué
  
Autoritzar l'afectació del crèdit als beneficiaris previstos en la línia de subvenció 2094 segons es detalla en l'annex.
  
València, 23 de novembre de 1999
  
El conseller secretari del Govern Valencià, en funcions,
  
JOSÉ LUIS OLIVAS MARTÍNEZ